b"\n_START_ARTICLE_\nAteneu de Sabadell\n_START_SECTION_\nHist\xc3\xb2ria\n_START_PARAGRAPH_\nHereu del Casino Obrer i del Casino Catal\xc3\xa1n Industrial, va obrir les seves portes el 1854, gr\xc3\xa0cies al recolzament de figures destacades de l'\xc3\xa8poca com V\xc3\xadctor Balaguer, Madoz o Ol\xc3\xb3zaga. Va obrir la primera biblioteca p\xc3\xbablica de Sabadell i va iniciar cursos de formaci\xc3\xb3 per a adults.\n_START_SECTION_\nEdifici\n_START_PARAGRAPH_\nEdifici entre mitgeres format per planta baixa i dos pisos. al primer pis hi ha una voluminosa balconada amb quatre obertures d'acc\xc3\xa9s de forma rectangular i al segon, quatre petites finestres, les dues centrals m\xc3\xa9s grans que les laterals i m\xc3\xa9s aviat quadrades. El primer pis i el coronament estan decorats amb relleus de pedra, testes venerables i s\xc3\xadmbols de les arts i oficis. Hi ha tamb\xc3\xa9 unes vidrieres amb les quatre barres i unes escultures. Les obertures de la planta baixa han estat remodelades i actualment s\xc3\xb3n d'arc escarser. La fa\xc3\xa7ana posterior de l\xe2\x80\x99edifici actualment d\xc3\xb3na a la pla\xc3\xa7a de Fidela Renom, amb acc\xc3\xa9s des del carrer de l\xe2\x80\x99advocat Cirera."